ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 20. apríla 2005
									K materiálu 
									K bodu č. 11

S T A N O V I S K O

k návrhu zákona, ktorým sa mení a dopĺňa zákon č. 140/1998 Z. z. o  liekoch a  zdravotníckych pomôckach, o zmene zákona  č. 455/1991 Zb. o  živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov – nové znenie

I

Návrh zákona, ktorým sa mení a dopĺňa zákon č. 140/1998 Z. z. o  liekoch a  zdravotníckych pomôckach, o zmene zákona  č. 455/1991 Zb. o  živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov predkladá na rokovanie vlády Slovenskej republiky minister zdravotníctva SR Rudolf Zajac. 

II

Návrh zákona sa predkladá ako doplňujúci návrh zákona k balíku návrhov na novelu piatich zdravotníckych reformných zákonov. Účelom zákona je zabezpečiť súlad zákona č. 140/1998 Z. z. s vyššie uvedenými návrhmi reformných zdravotníckych zákonov, schváliť pôvodne navrhovanú verziu ustanovení o generickej substitúcii liekov, vypustiť ustanovenie o obmedzení zriaďovania verejných lekární a ustanoviť postup prevodu registrácie lieku na iného držiteľa povolenia na uvedenie lieku na trh. 

Legislatívna rada vlády SR prerokovala návrh zákona, ktorým sa mení a dopĺňa zákon č. 140/1998 Z. z. o  liekoch a  zdravotníckych pomôckach, o zmene zákona  č. 455/1991 Zb. o  živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov na svojom zasadnutí dňa 19. apríla 2005 a  odporučila   ho  vláde  s c h v á l i ť  s tým, že do návrhu budú zapracované jej pripomienky a odporúčania. 

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia zákona všetky pripomienky a odporúčania legislatívnej rady vlády (cca. 5 pripomienok). Vzhľadom na uvedené odporúčame vláde návrh zákona, ktorým sa mení a dopĺňa zákon č. 140/1998 Z. z. o  liekoch a  zdravotníckych pomôckach, o zmene zákona  č. 455/1991 Zb. o  živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov v predloženom znení s c h v á l i ť .

Bratislava 19. apríla 2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy